**Съобщение**

**по прилагане на Наредба № 1 от 29 октомври 2008 г.**

**за вида на превантивните и оздравителни мерки в предвидените случаи от Закона за отговорността за предотвратяване и отстраняване на екологични щети и за минималния размер на разходите за тяхното изпълнение,**

**м. март, 2025 г.**

На основание на §4, ал. 2 от Преходните и заключителните разпоредби (ПЗР) на *Наредба № 1 за вида на превантивните и оздравителни мерки в предвидените случаи от Закона за отговорността за предотвратяване и отстраняване на екологични щети* (ЗОПОЕЩ) *и за минималния размер на разходите за тяхното изпълнение* (Наредбата), обн., ДВ, бр. 96/7.11.2008 г., съобщаваме следното:

За периода от влизане в сила на наредбата до края на м. март 2025 г. са констатирани 2 бр. случая на причинени екологични щети.

Относно първия случай на причинена екологична щета *(констатирано замърсяване на р. Марица на 25.01.2020 г.)* е инициирана процедура в съответствие с изискванията на чл. 34 от ЗОПОЕЩ. В резултат на изпълнение на договор № Д-33-65/22.11.2022 г. с предмет: „Изготвяне на доклад за оздравителни мерки при неизвестен извършител, фактическа сложност и необходимост от допълнителни анализи по случая с причинени екологични щети на р. Марица от 25.01.2020 г. по реда на чл. 34 от ЗОПОЕЩ“, сключен между МОСВ и „Стерна консулт“ ЕООД, в МОСВ бе внесен доклад с обхват и съдържание по чл. 30, ал. 2 от закона. С доклада са приети да бъдат приложени компенсаторни оздравителни мерки по компонент: „повърхностни води“, както и допълнителни административни мерки. Цитираните по-горе мерки имат административен характер и не могат да бъдат включени в проект на заповед, респ. заповед, която да бъде връчена за изпълнение на областния управител на областта, на чиято територия са причинени екологични щети. Цитираните по-горе компенсаторни оздравителни мерки:

• Мярка 1: *Включване на р. Марица от устието на р. Селска до устието на р. Въча в Заповед на министъра на земеделието на основание чл. 30, ал. 3, т. 1 от Закона за рибарство и аквакултури (ЗРА) и определянето й като речен участък в които се забранява извършването на риболов;*

• Мярка 2: *Определяне на зона за опазване на стопански ценни видове риби и други водни организми, като част от списъка на Зоните за защита на водите (ЗЗВ) в Раздел 3 от Плана за управление на речните басейни на Източнобеломорски район (ПУРБ на ИБР)*

са с очакван резултат: защита и възстановяване популациите на целевите видове риби в засегнатия участък от р. Марица. Те не могат да бъдат включени в проект на заповед, респ. заповед с остойностени мерки, която да бъде връчена за изпълнение на областния управител на областта, на чиято територия са причинени екологични щети.

Изпълнителна агенция „Рибарство и аквакултури“ (ИАРА) информира за стабилизиране на местообитанията и самовъзстановяване на рибните популации в продължение на тригодишния период от причинените екологични щети на р. Марица през 2020 г., за което участъкът на р. Марица от устието на р. Селска до устието на р. Въча не е включен в заповед по чл. 30, ал. 3, т. 1 от ЗРА за определяне временни забрани за стопански и любителски риболов. (*относно Мярка 1*).

БД ИБР информира, че компенсаторна оздравителна мярка: „Определяне на зона за опазване на стопански ценни видове риби и други водни организми като част от списъка на ЗЗВ в Раздел 3 от ПУРБ на ИБР, 2022-2027 г.“ е изпълнена (*относно Мярка 2*).

По втория случай на причинена екологична щета *(аварийна ситуация с пробив на дигата на сгуроотвал „7-ми септември“ на „Топлофикация Перник“ АД – гр. Перник)* е издадена Заповед № РД-23/12.01.2021 г. на министъра на околната среда и водите за изпълнение на оздравителни мерки (Заповед), *публикувана на интернет страницата на МОСВ, на ниво: Превантивна дейност/Екологична отговорност/Информационни материали/Документи за обществен достъп по ЗОПОЕЩ.* В заповедта са определени 7 бр. оздравителни мерки. Изпълнени са 6 бр. мерки (налични са данни за остойностени 3 бр. оздравителни мерки). Към м. март 2025 г. са изпълнени строително-монтажни работи (СМР), дейностите по първи и втори етап от рекултивацията на сгуроотвала. Рекултивираната площ е 94,9 дка. Дейностите по изпълнение на проекта ще продължат с изпълнението на трети етап. Оздравителна мярка по т. 6 от заповедта е изпълнена в срок, но след предписание на Басейнова дирекция „Западнобеломорски район“ (БД ЗБР) продължава да се изпълнява до пълното и окончателно изпълнение на всички оздравителни мерки. Мониторинг на повърхностни води се извършва на всяко тримесечие, четири пъти в годината, в рамките на една календарна година.

Съобщения относно финансовия разчет на мерките по т.т. 1-6 от заповедта бяха публикувани през 2022 г. и 2023 г.Информация за финансовия разчет за т.т. 6-7 от заповедта, които са в процес на изпълнение, е предоставена през 2022 г., 2023 г. и 2024 г.

Предвид обстоятелството, че за периода от влизане в сила на Наредбата до настоящия момент са налични данни за остойностени оздравителни мерки по този единствен случай и те не са достатъчни за извършване на сравнителен анализ с оглед - изготвяне на ценоразпис за осъществяване на оздравителни мерки с минимални препоръчителни цени, съгласно наредбата, наличните данни с информация относно себестойността на разходите за осъществяване на оздравителните мерки от цитираната по-горе заповед на министъра на околната среда и водите, са посочени в приложение.

**Информация относно:**

- **методология** за остойностяване на превантивни/оздравителни мерки;

- **примери** за остойностяване на превантивни/оздравителни мерки;

- ***Списък с източници на информация за актуални цени*** е налична в актуализираната ***Методика за класифициране на случаи по Закона за отговорността за предотвратяване и отстраняване на екологични щети и за определяне/ остойностяване на превантивни/оздравителни мерки по закона и подзаконовата нормативна уредба към него****,* публикуваната на интернет страницата на Министерството на околната среда и водите, на ниво: ниво: *Превантивна дейност/Екологична отговорност/Указания по прилагането/Методики.*

**Приложение:** Съгласно текста